Στις αρχές του Μεσαίωνα ήταν μέρος της Διόκλειας, ενός υποτελούς κρατιδίου του Βυζαντίου. Αργότερα, βρέθηκε εντός του Πριγκιπάτου της Ζέτας και της Σερβίας.

Λίγο πριν πεθάνει, ο Ρόεντ παρουσίασε την ιδέα του για ένα πάρκο γλυπτών στο Μόλλεντάμεν. Το έργο περιέχει δέκα γλυπτά του και δημιουργήθηκε από τον φίλο του και γλύπτη Σκούλε Βάκσβικ (Skule Waksvik) και άνοιξε την 1η Οκτωβρίου 2004.

Κυριότεροι εχθροί της πετροπέρδικας αποτελούν οι αλεπούδες (Vulpes vulpes), οι λύγκες (Lynx lynx), τα αρπακτικά πουλιά και κυρίως τα γεράκια. Εχθρός της είναι και ο άνθρωπος που την κυνηγά για το νόστιμο κρέας της.

1945 - Ημέρα της Απελευθέρωσης (Ιταλία): Ο ναζιστικός στρατός κατοχής παραδίδεται και αφήνει τη βόρεια Ιταλία. Η Ιταλική Κοινωνική Δημοκρατία διαλύεται και ο Μπενίτο Μουσολίνι συλλαμβάνεται έπειτα από απόπειρα διαφυγής. Αυτή η ημέρα ορίστηκε ως δημόσια αργία για τον εορτασμό της απελευθέρωσης της Ιταλίας.

Η επίπλευση έχει παίξει σημαντικό ρόλο στον αποικισμό απομονωμένων μαζών γης, όπως η Μαδαγασκάρη, η οποία ήταν απομονωμένη για ~120 εκατομμύρια χρόνια (Ma), και η Νότια Αμερική η οποία ήταν απομονωμένη για το μεγαλύτερο μέρος του Καινοζωικού αιώνα. Και οι δύο αυτές μάζες γης φαίνεται ότι δέχτηκαν πρωτεύοντα με αυτόν τον μηχανισμό. Σύμφωνα με γενετικά στοιχεία, ο κοινός πρόγονος των λεμούριων της Μαδαγασκάρης φαίνεται ότι διέσχισε το Κανάλι της Μοζαμβίκης με επίπλευση πριν 60 με 50 εκατομμύρια χρόνια. Παρομοίως, οι μαϊμούδες του Νέου Κόσμου, πιστεύεται ότι προέρχονται από την Αφρική και επέπλευσαν στην Νότια Αμερική κατά το Ολιγόκαινο, όταν οι δύο ήπειροι ήταν πολύ πιο κοντά η μία στην άλλη από ότι είναι σήμερα. Η Μαδαγασκάρη φαίνεται επίσης ότι δέχτηκε με αυτό τον τρόπο και τα τενρέκ (25-42 Ma πριν), τους νεσομυΐδες (20-24 Ma πριν) και τους ευπλερίδες (19-26 Ma πριν), και η Νότια Αμερική τα καβιόμορφα τρωκτικά (πάνω από 30 Ma πριν).

Τέλος, υπάρχει το διακριτικό σύμβολο ्, που στα σανσκριτικά ονομάζεται virāma, στα ινδικά (χίντι) halanta, και στα αγγλικά ""killer stroke"". Με αυτό το σύμβολο ακυρώνεται το εγγενές φωνήεν α [ə] που ακολουθεί κάθε γράμμα με το οποίο αποδίδεται σύμφωνο. Έτσι, από τη λέξη क्नय knaya παίρνουμε τη λέξη क्नय् knay. Το σημείο halanta χρησιμοποιείται συφνά σε συνδυασμού συμφώνων όταν δεν μπορεί να αποδοθεί με κάποιο έντυπο σύμπλεγμα.

Τρία επιζώντα υποείδη συνήθως αναγνωρίζονται (McGowan 1994), τα οποία διαφέρουν οριακά στο χρωματισμό και κάπως περισσότερο, σύμφωνα με μοριακές μελέτες (Randi 2006? δείτε παρακάτω για λεπτομέρειες).

Στην ιρλανδική μυθολογία, o Μπρες ήταν βασιλιάς των Τουάθα ντε Ντανάν. Οι γονείς του ήταν η Ερίου και ο Έλαθαν των Φομόριαν. Μεγάλωσε τόσο γρήγορα που σε ηλικία 7 ετών έμοιαζε με δεκατετράχρονο αγόρι.

Ο Αρκεσίλαος Α΄ (από τον Ηρόδοτο αναφέρεται Ἀρκεσίλεως) υπήρξε μέλος της δυναστείας των Βαττιαδών, γιος του οικιστή της Κυρήνης Βάττου του Α΄ ή Βάττου Αριστοτέλους. Ήταν το δεύτερο κατά σειρά μέλος της δυναστείας και ""βασίλεψε ήσυχα"" περίπου από το 600 έως το 583 π.Χ. Τάφηκε κοντά στο μνήμα του πατέρα του.

Η Παναγιώτα Μακρή (Πάτρα, 1985) είναι Ελληνίδα αθλήτρια και πρωταθλήτρια Ελλάδος στο τάε κβον ντο. Είναι πτυχιούχος Ιατρικής σχολής Πανεπιστημίου Πατρών.